અમેરિકા અને તેના સહયોગી દેશોએ બશર અલ અસદ સરકારને પાઠ ભણાવવા માટે સિરીયા પર એક સાથે હુમલો કર્યો છે. જે રીતે સિરીયામાં રાસાયણિક હથિયારોનું ઉપયોગ થયો હતો તેના વિરોધમાં સિરીયાને સજા આપવાના ભાગ રૂપે આ હુમલો કરવામાં આવ્યો છે. આ હુમલામાં અમેરિકા, બ્રિટન અને ફ્રાંસ સાથે છે. ડોનાલ્ડ ટ્રંપ સિરીયા હુમલા પહેલા જાહેરાત કરી હતી. અને તે પછી સિરીયાની રાજધાની ડમાસ્કસમાં ભારે બોમ્બબારી કરવામાં આવી હતી. જે પછી ફરીથી સિરીયામાં યુદ્ધની શરૂઆત થઇ ગઇ હતી. સાથે જ અમેરિકાના રાષ્ટ્રપતિ ડોનાલ્ડ ટ્રંપે ઇરાન અને રશિયાાને ચેતવણી આપી હતી કે તે પોતાના સહયોગી સાથે ઊભી છે. જે રીતે અમેરિકાના રાષ્ટ્રપતિ ડોનાલ્ડ ટ્રંપે વ્હાઇટ હાઉસમાં યુદ્ધની જાહેરાત કરી તે પછી તરત જ સિરીયાની રાજધાનીમાં બોમ્બ ધડાકાનો અવાજ આવવા લાગ્યો.